
’histoire  des  chirurgiens  de  Paris  ne  remonte  pas  au  delà  du 
XII  i'"  siècle.  Les  documents  que  Ton  possède  sur  ce  qu’étaient 
la  chirurgie  et  les  chirurgiens  à  cette  époque  reculée  sont  peu 
nombreux,  et  plusieurs  d’entre  eux  n’ont  pas  encore  été  im¬ 
primés  ou  sont  peu  connus  :  de  ce  nombre  sont  les  statuts  de  la  Con¬ 
frérie  de  Saint-Côme  et  Sàint-Damien. 

Ce  sont  les  plus  anciens  statuts  de  la  Communauté  des  chirurgiens  de 
Paris,  car  ceux  qui  sont  insérés  dans  le  Livre  des  Métiers^  d’Étienne 
Boileau,  du  xiiC  siècle,  semblent  être  plutôt  un  arrêté  pris  par  le  Prévôt 
de  Paris  que  des  statuts  résultant  de  l’accord  des  membres  de  la  corpo¬ 
ration. 

Les  Statuts  de  la  Confrérie  de  Saint-Côme  et  Saint-Damien  que 
nous  reproduisons,  ont  été  vérifiés  et  certifiés,  en  1603,  par  Delanoue, 
prévôt  des  chirurgiens,  et  chirurgien  du  roi  Henri  IV;  en  l’absence  de 
la  rédaction  de  1268,  qui  est  perdue,  cette  rédaction,  de  1379,  est  donc 
la  plus  ancienne.  Depuis  le  xiy®  siècle,  ces  statuts  ont  été  modifiés 
plusieurs  fois. 

Il  en  existe  une  rédaction  latine  du  xvC  siècle,  qui  est  presque  sem¬ 
blable  à  la  rédaction  française  (j’indique  les  articles  latins  qui  correspon¬ 
dent  aux  articles  français).  De  nouvelles  rédactions  ont  été  adoptées 
encore  aux  xyii*^  et  xyiii®  siècles. 

Comme  les  rédactions  successiYCs  des  statuts  l’indiquent,  le  mode 
d’association  des  chirurgiens  entre  eux  Yarie  suivant  les  temps.  Ils  sont 
d’abord  des  artisans  isolés  qui  se  réunissent  en  corporation  au  xiiC  siècle; 
puis  ils  forment  la  Confréîde  de  Saint-Côme  et  Saint-Damien\  au 
xiY®  siècle  ils  cherchent  à  s’organiser  sur  le  modèle  de  la  Faculté  de 
médecine  et  ne  tardent  pas  à  constituer  le  Collège  des  Chirurgiens  qui 
était  composé  de  l’ensemble  des  Maîtres  Chirurgiens;  il  avait  la  charge 
des  cours  et  des  examens.  Ensuite  les  chirurgiens  fondèrent  un  établisse¬ 
ment  d’enseignement,  situé  près  de  l’église  Saint-Côme  et  qui  prit  le  nom 
de  Collège  de  Chirurgie^  lequel  existait  an  xvii®  siècle,  peut-être  avant. 

Au  xviiP  siècle,  le  Collège  de  Chirurgie  a  des  professeurs  qui  so 
nommés  à  vie,  puis  \ Académie  royale  de  Chirurgie  est  fondée  l 
12  décembre  1731. 

L’ancienne  Communauté  des  chirurgiens  de  Paris,  formée  au  xiii®  siècle 
de  simples  artisans  exerçant  le  métier  de  chirurgie,  aiguillonnée  par  sa 
lutte  séculaire  avec  la  Faculté  de  médecine  et  avec  les  Barbiers,  s’était 
élevée  peu  à  peu  jusqu’à  former  le  Collège  de  Chirurgie  et  l’Académie 
royale  de  chirurgie.  Elle  atteignit  son  apogée  quand,  le  31  août  1776, 
sous  la  présidence  de  Desault,  elle  prit  possession  de  son  'nouveau 
Collège,  où  est  installée  aujourd’hui  lo  Faculté  de  médecine. 

Dans  mes  recherches  sur  les  Origines  de  la  chirurgie  française,  dans 
la  préparation  de  mon  édition  de  Guy  de  Chauliac,  et  de  celle  de  Henri 
de  Mondeville  \  j’ai  été  amené  à  étudier  les  documents  du  moyen  âge,  et 
en  particulier  les  premiers  Statuts  des  chirurgiens  de  Paris.  —  Comme 
nous  sommes  les  successeurs  de  la  Confrérie  de  Saint- Corne  et  Saint- 
Damien^  du  Collège  des  chirurgiens,  et  de  X Académie  royale  de  Chi¬ 
rurgie,  j’ai  pensé  être  agréable  à  mes  collègues  en  leur  offrant  en  l’hon¬ 
neur  du  cinquantenaire  de  la  fondation  de  notre  Société  de  chirurgie,  les 
premiers  statuts  de  nos  ancêtres,  c’est-à-dire  ceux  de  la  Confrérie  de 
Saint-Côme  et  Saint-Damien,  adoptés  en  1379. 

J’ai  ajouté  une  miniature  d’un  manuscrit  de  Guy  de  Chauliac,  de 
l’an  lâ68,  aujourd’hui  introuvable  ;  elle  est  extraite  des  Secres  des  Dames 
du  docteur  Colson,  ouvrage  épuisé  ;  elle  nous  montre  le  chirurgien  faisant 
son  cours  assisté  par  saint  Corne  et  saint  Damien. 


\ .  La  grande  Chirurgie  de  Guy  de  Chauliac,  composée  en  Tan  1363  avec  une  introduc¬ 
tion,  des  notes,  etc.,  par  E,  Nicaise.  Paris,  F.  Alcan,  1890,  gr.  in-8,  940  p. 

—  Chirurgie  de  maître  Henri  de  Mondeville,  composée  de  1306  à  1320,  traduction 
française,  publiée  sous  les  auspices  du  Ministère  de  l’instruction  publique,  avec  une 
introduction,  etc.,  par  E.  Nicaise,  avec  la  collaboration  du  docteur  Saint-Lager  et  de 
F.  Cliavannes.  Paris,  F.  Alcan,  1893,  gr.  in-8,  986  p. 


iTATlTS  DES  CHIRURGIENS  DE  PARIS 

Ce  sont  les  Ordonnances  et  Statutz  de  la  confrairie  St  Cosme  et  St  Damien,  aux 
chirurgiens  de  la  ville  de  Paris,  lesquelles  Ordonnances  et  Statutz  furent  ordonnées  'par 
feu  maistre  Jehan  Pitart  et  autres  plusieurs  chirurgiens  qui  vivoient  pour  ce  temps, 
c'est  assavoir  lan  de  grâce  mil  deux  cens  soixante  huict. 


Statuts  de  1379. 


I 

Hz  ordonnèrent,  affirmèrent  et  jurèrent  sur  les  sainctes  parolles  de  Dieu  devant 
lofficial  de  Paris  ^  qui  pour  ce  temps  vivoit,  a  tenir  bien  etloyaument  et  justement  a 
tousiours  mais  sans  faillir,  les  ordonnances  qui  sensuivent. 

II 

Premièrement,  ordonnèrent  les  devans  ditz  chirurgiens,  que  a  lobseque  de  chacun 
chirurgien  confrère  trespasse,  aura,  qui  les  demandera  au  Prévost,  quatre  cierges 
commungs  ardans  et  la  croix  et  le  paelle  de  la  Contrarie  :  Et  aussy  il  sera  tenu  davoir 
laissie  a  ladicte  Confrarie  pour  ledict  paelle,  cierges  communs  et  ladicte  croix,  la 
somme  de  vingt  solz  parisis  du  moins,  nonobstant  quil  ne  ait  ledict  poille,  cierges 
communs  et  ladicte  croix,  et  parmy  ce,  lesditz  Maistres  chirurgiens  de  ladicte  Con¬ 
frarie  seront  tenuz  de  faire  dire  et  celebrer  une  haulte  messe  de  requiem,  a  dyacre 
et  soubsdyacre  et  vigilles  a  trois  pseaumes  et  trois  leçons,  pour  lame  dudict  defîunct , 
et  bailler  durant  ledict  service  le  luminaire  de  ladicte  Confrarie  avec  celui  desditz 
Maistres,  comme  il  est  acoustume  de  faire  audict  service  qui  ce  faict  chacun  moys  en 
leglise  de  Messieurs  Sts  Cosme  et  Damien  a  Paris  (art.  1  du  texte  latin). 

Ill 

Item,  ordonnèrent  lesditz  chirurgiens,  que  tous  Chirurgiens  tant  Maistres  que  Bache¬ 
liers  de  ladicte  Confrarie  viendront  et  seront  tenuz  a  venir,  par  les  sermens  dessusditz, 


1.  Ce  serment  se  faisait  devant  l’official  a  cause  de  la  confrairie  permise  par  M.  l’Evesque 
de  Paris  (note  de  Delanoue). 


10 


PREMIERS  STATUTS 


a  lobseque  de  chacun  chirurgien  Maistre  trespasse.  Et  aussy  a  offrir  a  la  messe.  Et 
si  ilz  défaillent,  ou  cas  quil  leur  sera  faict  assavoir  ou  intime  du  Prévost  de  ladicte 
Confrarie  ou  du  clerc  ordonne  a  ce,  ilz  seront  tenuz  de  paier  deux  solz  parisis  au 
prouffict  de  ladicte  Confrarie,  par  les  sermens  dessusditz:  Etmesmement  se  ilz  sont 
a  Paris  et  il  leur  avoit  este  intime  ou  faict  assavoir  par  lun  dessusditz,  et  depuis 
allassent  hors,  ilz  seront  tenuz  de  paier  lamende  de  deux  solz,  laquelle  amende  sera 
au  prouffict  de  ladicte  Confrarie  (a.  2). 


IV 

Item,  ordonnèrent  que  le  Prévost  le  fera  assavpir  apres  que  ledict  chirurgien 
sera  trespasse,  et  feront  chanter  une  messe  de  requiem  en  leglise  de  St  Cosme,  a 
laquelle  messe  les  chirurgiens  seront  tenuz  a  estre,  sur  peine  de  lamande  de  deux 
solz  parisis,  a  tourner  au  prouffict  de  ladicte  Confrarie. 

V 

Item,  ordonnèrent  lesditz  Chirurgiens,  que  se  il  avenoit  que  aucun  des  Maistres 
chirurgiens  confrère  soit  trespasse,  il  est  de  raison  que  quatre  des  plus  auctorisez 
chirurgiens  portent  le  poille  sur  le  corps  au  moustier  et  en  terre  :  Et  mesmement 
aussy  quatre  des  Bacheliers  ou  plus  seront  tenuz  de  porter  le  corps  aussy  au  mous¬ 
tier  et  en  terre  :  Et  ou  cas  que  les  amis  du  trespasse  le  vouldroient  faire  porter  par 
aucuns  portes  chappes  ou  aucuns  varies,  ilz  le  peuvent  faire  (a.  3). 

VI 

Item,  se  le  Prévost  desdltz  chirurgiens  faict  faire  aucune  assemblée  par  le  consentement 
des  Jurez  ou  dauciin  Maistre  ^  :  Et  il  est  faict  assavoir  tant  aux  Maistres  comme  aux 
Bacheliers,  ilz  encourront  en  lamende  ou  cas  qu’ilz  ny  vendront.  Et  si  ilz  vont  hors 
depuis  quil  leur  aura  este  intime,  toutevoies  aussy  bien  encourront  ilz  en  amende, 
laquelle  amende  sera  aux  Maistres  a  six  deniers  et  aux  Bacheliers  a  douze  deniers, 
et  au  prouffict  de  ladicte  Confrarie,  et  seront  leurs  excusations  nulles.  Et  aussy 
lesdictes  assemblées  se  feront  a  Saint  Jacques  de  la  boucherie,  se  le  Prévost  de 
ladicte  Confrarie  ne  mande  autre  lieu  expressément  (a.  4). 

Vil 

Item,  se  aucun  chirurgien  ne  veult  paier  ladicte  peine  quant  il  y  sera  encouru,  le 
Prévost  de  ladicte  Confrarie  le  doit  et  peut  faire  convenir  devant  juge  ordinaire,  aftln 
que  ledict  juge  le  contraigne  de  paier,  et  quil  soit  repute  pour  parjure  tant  quil 
ayt  paye  (a.  4). 


vni 

Item,  lesditz  chirurgiens  ordonnèrent,  que  se  aucun  Maistre  chirurgien  est  villené 
daucun  Bachelier  en  chirurgie,  et  il  soit  notoire  chose  entre  les  autres  Maistres  chi¬ 
rurgiens  :  icelluy  Bachelier  sera  tenu  de  payer  la  somme  de  vingt  solz  parisis  pour 
lamende  au  prouffict  de  ladite  Confrarie,  etung  cierge  d’une  livre  pesant  pour  ayder 


1.  Pour  faire  assemblée  est  nécessaire  pour  garder  lordre  avoir  le  consentement  des 
deux  Jurez  perpétuels  du  Roy  au  Châtelet  et  College,  et  en  leur  absence  dautre  Maistre 
comme  le  Doyen  et  ceulx  que  lesditz  Jurez  mandent  (Delanoue). 

a  dire  les  messes  de  ladicte  Confrarie  :  et  aveques  se  sera  aussy  tenu  décrier  mercy 
audict  Maistre  qui  aura  este  injurie,  en  la  presence  desditz  Maistres,  sy  plaist  audict 
qui  aura  este  injurie,  et  ou  cas  que  ledict  Bachelier  ny  veult  obeyr,  il  est  tenu  pour 
parjure,  et  luy  pcult  on  denier  le  degre  de  la  Licence. 

Et  pareillement,  lesditz  chirurgiens  ordonnèrent,  que  se  aucun  Maistre  chirurgien 
est  villene  ou  injurie  daucun  Licencie  ou  autre  Maistre  chirurgien,  icelluy  injuriant 
sera  tenu  de  payer  lamende  telle  que  le  Prévost  et  la  communaulté  ordonneront,  sur 
peine  destre  repute  pour  parjure  de  ladicte  communaulté  (a.  o  et  0). 

IX 

Item,  ordonnèrent  que  quiconque  sera  Prévost  de  ladicte  Confrarie,  sera  tenu  de 
pourchacier  lesdites  peines  et  les  autres  choses  necessaires  a  ladicte  Confrarie,  aux 
ceux  et  despens  de  la  dessusdite  Confrarie  (a.  6). 

X 

Item,  ordonnèrent  de  non  reveler  le  secret  de  la  compaignie  des  Chirurgiens  quant 
on  est  a  lexamen  on  en  aucune  collation.,  sur  la  peine  destre  repute  pour  parjure 
et  de  paier  lamende  de  cinq  solz,  ou  a  la  voullonte  desditz  Jurez  et  d’aucuns  Maistres, 
au  prouffict  de  ladicte  Confrarie,  si  cenestoit  chose  licite  a  reveler  (a.  7). 

XI 

Item,  ordonnèrent  que  tous  ceulx  qui  vouldront  entrer  en  ladicte  Confrarie  comme 
Chirurgiens,  payeront  un  franc  pour  entrer. 

XII 

Item,  ordonnèrent  que  lesditz  Chirurgiens  entrans  en  ladicte  C^onfrarie  doibvent 
jurer  avant  quilz  soient  receus,  par  les  sermens  dessusditz,  atenii  bien  etloyaument 
a  leur  pouvoir  tous  les  pointz  et  estatus  de  ladicte  Confrarie  (a.  8). 

XIII 

Item,  ordonnèrent  que  comme  il  est  et  puet  estre  a  Paris,  par  procès  de  temps, 
aucunes  gens  qui  sentre mettent  de  loflîce  de  Chirurgie,  et  toutesvoies  ilz  ne  sont 
pas  souffisans  a  ce  faire,  et  par  ce  en  puet  ensuivre  moult  de  perilz,  pour  laquelle 
chose  fut  ordonne  que  lesditz  Chirurgiens  mettent  peine  de  expeller  lesditz  faux 
pratiquans,  selon  la  teneur  de  leur  privilège  :  et  ce  point  soit  très  estroitement  tenu 
et  pourchasse,  aux  dépens  de  ladicte  Confrarie  (a.  20). 

XIV 

Item,  ordonnèrent  que  se  aucun  Chirurgien  Maistre,  confrère  de  ladicte  Confrarie, 
par  cas  de  fortune,  devenoit  pauvre,  que  lesditz  Chirurgiens  confrères  seront  tenuz 
ayder  audict  pauvre  Chirurgien,  chacun  du  sien,  selon  son  pouvoir  et  son  vouloir, 

selon  lestât  dudict  decheu  (a.  21). 

XV 

Item,  ordonnèrent  que  se  il  avenoit  que  aucun  Maistre  Chirurgien  eust  visite 
aucun  malade  en  cas  de  nécessite  ou  autrement,  et  il  plaisoit  au  malade  ou  a  ses 

pareils  d’avoir  autre  chirurgien  pour  le  visiter,  le  survenu  sera  tenu  de  faire  con¬ 
tenter  le  premier,  apres  la  visitation  faicte  par  ledit  survenu,  selon  le  cas  et  la  qualité 
de  la  personne.  Et  ou  cas  que  ledict  premier  Chirurgien  ne  seroit  content  du  salaire 
a  luy  faict,  icelluy  pourra  avoir  recours  au  Prévost  et  communaulte  desditz  Chirur¬ 
giens,  pour  en  disposer  ainsy  quil  appartiendra,  et  qui  fera  autrement  il  sera  repute 
pour  parjure  et  prive  de  ladicte  communaulte,  et  payera  lamende  d’un  marc  dargent 
applique  au  prouffict  de  ladicte  Contrarie  (a.  22). 

XVI 

item,  nul  Chirurgien  ne  doit  oster  juridiction  nulle  a  nul  de  ses  compaignons, 
sur  peine  destre  repute  pour  parjure  et  de  paier  lamende  dun  marc  dargent, 
ne  ne  doit  prendre  juridiction  sil  nest  Maistre.  Et  pareillement,  lesditz  Chirurgiens 
ordonnèrent,  que  nul  Maistre  passe  de  nouvel  (nouvellement  reçu)  ne  pourra 
tenir  ni  exercer  nulle  juridiction  a  son  propre  et  prive  nom,  pour  les  inconve- 
niens  qui  en  pourroient  ensuir,  jusques  a  quatre  ans  du  moins,  et  de  cet  article 
ung  chacun  Maistre  Chirurgien  est  tenu  de  en  faire  lettre  souhs  son  seing  manuel, 
avant  quil  soit  passe  Maistre,  et  la  bailler  au  Prévost  de  la  communaulte  desditz 
Chirurgiens  (a.  23-24). 

XVII 

Item,  lesditz  Chirurgiens  ordonnèrent,  que  tous  Chirurgiens  qui  seront  passez  par 
lexamen  touchant  la  Licence,  seront  tenuz  de  payer  avant  quilz  ayent  la  Maistrise,  et 
devant  quilz  soient  présentez  devant  monsieur  le  Prévost  de  Paris  ou  son  Lieutenan  t, 
par  le  Prévost  et  communaulte  desditz  Chirurgiens,  pour  faire  le  sermen  acous- 
tumez,  la  somme  de  douze  escuz  dor,  sauf  la  grâce  des  Maistres. 

Item,  ordonnèrent  que,  devant  quilz  soient  présentez  a  Monsieur  le  Prévost  de 
Paris  ou  son  Lieutenant,  iceulx  Licentiez  doivent  paier  auxdilz  Maistres  Chirurgiens, 
le  jour  quilz  receveront  le  bonnet  Magistral  au  chappitre  de  Lhostel  Dieu  de  Paris,  comme 
on  a  acoustume  de  faire,  a  chacun  desditz  Maistres,  ung  bon  bonnet  double  tainct  en 
escarlatte  et  gans  doubles  violez  ayant  brodure  et  houppe  desoye  :  Lesquelz  bonnets  et 
gans  le  Prévost  de  la  communaulte  desditz  Chirurgiens  doit  choisir,  appelé  avecques 
luy  ung  ou  deux  des  Maistres  de  ladicte  communaulte  avecques  ledict  Licentie  ou 
son  commis,  et  apres  ce  ledict  Prévost  les  doit  seller  du  seau  de  ladicte  Contrarie 
et  les  bailler  a  son  compaignon,  et  doit  aussy  bailler  aux  Bacheliers,  a  chacun,  une 
paire  de  gans  simples  :  Et  au  partir  dudict  Hostel  Dieu,  il  doit  paier  ung  disner 
solempnel,  comme  il  est  acoustume  de  ce  faire  (a.  25,26). 

XVIII 

Item,  chacun  Maistre  doit  porter  honneur  a  son  devancier  (a.  27). 

XIX 

Item,  quiconque  sera  Prévost,  il  est  raison  quil  soit  appelé  aux  collations  L  si  ce  nest 
pas  sermens,  qui  se  font  anal  lan  (annuellement)  en  la  Ville  de  Paris,  sil  plaist  à 
ceulx  qui  font  faire  les  collations  (a.  28). 


1.  Gest-à-dire  assemblées  (Delanoue). 

XX 

Item,  ceux  qui  sont  Jurez  doibvent  estre  assis  en  lexamen  audessus  :  et  le  Prévost  de  la 
Contrarie  apres  eux.  Et  doibvent  demander  lesdictz  Jurez  les  derreniers  :  Et  aussy 
ledict  Prévost  doit  demander  avant  eulx  :  Et  mesmement  en  responces,  avant  les- 
ditz  Jurez  doit  déposer  en  son  ranc,  et  les  autres  Licentiez  doibvent  ensuyvant  par 
ordre  (a.  29). 

XXI 

Item,  quant  Ion  faict  ung  Maistre,  Ion  doit  lire  les  ordonnances,  et  luy  faire  jurer 
sur  Sains  (sur  les  Saints)  a  les  tenir  loyaument.  Et  quant  ung  nouveau  Maistre  sera 
licentie^  il  sera  tenu  de  donner  au  clerc  de  ladicte  contrarie  deux  francs  du  moins 
ou  sa  robe  sil  luy  plaist,  maisque  la  robe  vaille  plus  de  deux  francs,  avant  que  Ion 
lui  donne  sa  Licence,  affin  de  echever  (écarter)  les  perilz  qui  en  peuvent  ensuivre 
pour  l  ame  (a.  30). 

XXII 

Item,  ces  ordonnances  doibvent  estre  leues  tous  les  ans,  presens  tous  les  Maistres 
et  Bacheliers,  aux  comptes  lendemain  (de  la  fête)  de  la  contrarie,  et  qui  ny  est  doit 
paier  cinq  solz,  sil  na  essoine  (excuse)  raisonable  (a.  9). 

XXIII 

Les  ordonnances  dessusdites,  les  plus  grant  parties,  furent  ordonnées  par  feu  Ma  Jehan 
Pitard  et  plusieurs  autres  chirurgiens,  lan  de  grâce  mil  ij.  c.  LXViij,  Lesquelz  chirur¬ 
giens,  lesditz  estatuz  et  ordonnances  jurèrent  par  leurs  sermens,  si  comme  dessus  est 
dict,  devant  lofficial  de  Paris,  a  tenir  ferme  et  stable  (a.  31). 

XXIV 

Lesquelles  ordonnances  dessusdites,  les  chirurgiens  a  présent  demourans  a  Paris,  Cest 
assavoir.  Ma  Henry  de  Moran,  a  présent  Jure  du  Roy  nostre  sire  :  et  Ma  Geoffroy 
DU  CosTiL,  maistre  Jeoan  de  Vinieres,  Ma  Jehan  Drouart,  maistre  S'iMON  Bour¬ 
geois,  maistre  Oudarï  de  Triqüetot,  maistre  Jehan  de  Troyes  :  Et  Ma  Jehan  le 
Grant,  tous  ensemble  et  chacun  pour  soy,  jurèrent  et  ordonnèrent  a  tenir  ferme¬ 
ment  ces  presens  estatutz  et  ordonnances  dessusdites  ;  Et  fut  ce  confirme  par  lesditz 
chirurgienS)  l’an  mil  trois  cens  soixante  et  dix  neuf  [â.  31). 

Additions  de  Van  1396. 

XXV 

Item,  ordonnèrent  que  nulz  ne  sera  tenu  pour  Bachelier  si  ne  vient  a  lexamen,  affin 
que  les  Maistres  sachent  quil  seet.  Et  selon  ce  quilz  saront,  les  Maistres  les  doib¬ 
vent  appeler  Bacheliers  et  traittier  amiablement,  en  payant  deux  escuz  dor. 

XXVI 

Item  se  aucuns  des  jeunes  hommes  qui  se  dient  a  présent  Bacheliers,  ou  ceulx  qui 
vendront  ou  temps  avenir,  pour  les  inconveniens  qui  en  pourroient  ensuivre,  ne 
veulent  jurer  lesditz  estatus,  et  venir  a  lexamen  quant  il  sera  commande  des  Mais- 
tres  Les  ditz  maistres  le  doibvent  débouter  a  toujours  mais  de  Licence  et  de  leur 
compaignie,  et  les  faire  pugnir  par  justice,  car  autrement  se  perdroit  la  science  de 

chirurgie  (a.  11). 

XXVII 

Item,  nul  Bachelier  ne  doit  tenir  varlet  comme  aprentiz,  si  nest  par  le  congie  des 
Maistres.  Et  se  aucun  a  servi  ceulx  qui  se  dient  Bacheliers,  se  nest  par  le  congie 
des  Maistres,  et  le  Bachelier  et  aprentiz  doibvent  estre  déboutez  hors  de  Licence  et 
compaignie  des  Maistres  :  car  nul  ne  sera  ja  bon  Maistre  si  ne  prent  bonne  forme, 
de  bon  Maistre,  de  disciple  et  daprentiz  (a.  12). 

XXVIII 

Item,  que  nulz  despens  ne  se  facent  de  largent  qui  est  en  la  boeste,  lequel  est 
venu  daumosnes,  si  ce  nest  au  service  Nostre  Seigneur  :  Et  se  aucunement  ya  des¬ 
pence  outre  la  recepte  du  siégé,  que  ce  soit  aux  despens  de  ceulx  qui  feront  la  pro¬ 
vision,  ou  de  ceulx  qui  les  biens  useront,  si  ce  nest  du  commandement  des  Jurez  et 
Prévost,  et  aucuns  autres  Maistres  (a.  32). 

XXIX 

Item,  que  nulz  Maistres  ne  jorengnent  nulz  aprentiz  se  Hz  ne  sont  Maux  et  Men  formes, 
et  que  lesdilz  Maistres  ayent  bonnes  lettres  deulx  :  Et  si  avenoit  que  lesditz 
aprentiz  se  vousissent  partir  de  leurs  Maistres  devant  leur  temps  et  terme  faict  et 
acompli,  contre  la  voulente  de  son  maistre,  que  nidz  Maistres  ne  les  preignent,  ne 
reçoivent,  ne  laissent  avec  eulx  aler,  ne  pratiquer,  ne  aprendre,  jusques  a  tant  quil  ait 
bonne  lettre  de  quittance  de  son  dit  maistre  :  Et  se  il  avenoit  que  sondit  Maistre  luy 
fut  trop  rigoureux,  que  les  lurez  du  Chastellet,  appelle  avec  eux  des  plus  souffisans 
maistres  puissent,  sur  ce  pourvoir,  selon  ce  que  a  raison  appartient  (a.  34). 

XXX 

Item,  que  nulz  Maistres  ne  Bachelier  ne  prengent  nulz  apprentiz  sc  Hz  ne  sont  clercs 
grammariens  pour  faire  et  parler  bon  latin,  car  la  science  de  chirurgie  pourroit  autre¬ 
ment  venir  au  néant  :  car  ce  sera  le  prouffict  et  honneur  de  la  science  :  Et  est  une 
chose  en  quoy  le  Roy  et  toutes  gens  de  bien  ont  moult  grant  plaisir.  Et  ce  point  sur 
tous  les  autres  soit  garde  (a.  33). 

XXXI 

Item,  afferment  et  jurent  les  Maistres  qui  sont  a  présent  a  tenir  lesdites  ordonnances 
et  estatus  fermes  et  estables.  Cest  assavoir,  maistre  Jean  le  Grant  ;  Maistre  Jehan 
DE  Troyes,  chirurgiens  Jurez  du  Roy  notre  Sire,  Maistre  Jehan'le  Conte,  Prévost 
desditz  chirurgiens,  Maistre  Symon  Bourgeois,  Maistre  Oüdart  de  Triquetot, 
Maistre  Gille  Dessoübzlefoür,  Maistre  Robert  le  Bon,  Maistre  Guillaume  du 
CousTiL,  Maistre  Jehan  Germe,  et  Maistres  Jaques  de  Troies.  Et  firent  ledict  ser¬ 
ment,  lan  mil  trois  cens  quatre  vingtz  et  seize  :  le  vingt  huictiesme  jour  de  septembre 
(a.  35). 


Additions  de  Van  1424. 

XXXII 

Item,  jurèrent  lesditz  chirurgiens  Maistres  el  Bacheliers,  quilz  ne  visiteroient  nul 
malade  avecques  BarUers  plus  hault  dune  foiz  ou  de  deux  (a.  14). 

XXXlll 

Rem,  avecques  les  ordonnances  dessusdites,  ordonnèrent,  affermèrent  a  tenir  ferme 
et  estable,  les  Maistres  cy  apres  nommez.  Cest  assavoir,  Jeean  le  Conte,  Henry  de 
Troies,  Adam  Martin,  Jehan  Gillebert,  Michiel  le  Charron,  Jehan  Dessoubzle- 
FOUR,  Jehan  Fourtier,  Guillaume  de  la  Chappelle,  Geuffroy  Serre,  Roger 
Renoult,  Denis  Palluau,  que  pour  aucuns  certains  grans  affaires  et  nécessitez 
que  les  dessus  nommez  ont  et  peuvent  avoir  affaire,  pour  les  besongnes  de  ladite 
confrarie,  que  tous  Bacheliers  qui  doresnavant  passeront  du  jour  de  leur  Licence 
ung  moys  ou  six  sepmaines,  il  paieront  ung  marc  dargent,  se  ilz  nont  congie  desditz 
Maistres  de  alonguier  ledit  temps,  au  prouffict  de  la  Confrarie.  Faict  lan  mil  quatre 
cens  vingt-quatre,  le  lendemain  de  la  Saint  Cosme  (a.  15). 


Additions  de  Van  1471. 

XXXIV 

Item,  ordonnèrent  lesditz  chirurgiens,  que  tous  inciseurs  touchant  lextraction  de 
la  pierre  et  aussy  pour  la  cure  de  la  roupture  intestinale,  qui  seront  trouves  suffisans 
par  les  Maistres  chirurgiens  de  Paris,  sont  tenuz  de  paier  pour  chacune  incision 
pour  lesditz  cas,  pour  la  confrarie  de  Sts  Cosme  et  Damien  fondée  à  Paris,  la  somme 
de  treize  blancs,  lesquelz  par  serment  lesditz  inciseurs  bailleront  pour  ladite  Contrarie 
de  leur  propre  argent,  soient  faictes  lesdites  incisions  en  la  Ville  ou  Prevoste  et 
Vicomte  de  Paris  :  Et  de  ceulx  qui  seront  incisez  en  la  Ville  de  Paris,  ledict  inci- 
seur  sera  tenu  de  bailler  au  Maistre  chirurgien  qui  sera  avecques  luy,  lesditz  treize  blancs, 
sur  peine  destre  parjure,  et  de  cinq  solz  parisis  d  amende  (a.  16). 

XXXV 

Item,  ordonnèrent  lesditz  chirurgiens  que  tous  ceulx  qui  ne  venront  aux  octaves 
deSainct  Cosme  a  Luzarches,  paieront  autant  comme  ung  chacun  de  ceulx  qui  yront 
despendra  de  bouche  (dépensera  pour  vivre),  tant  a  laler  comme  au  venir,  et  ny 
aura  quelque  excusalion,  soit  sain  ou  malade  (a.  17). 

XXXVI 

Item,  ordonnèrent  cedit  jour  les  dessusditz  Maistres  chirurgiens,  que  comme  il  a 
este  acoustume  par  leurs  prédécesseurs,  que  ung  chacun  Maistre  Licentie  en  chirurgie 
a  Paris  sera  tenu  de  degre  en  degre  a  tenir  le  baston  de  la  confrarie  des  glorieux 
martirs  St  Cosme  et  St  Damien,  nonobstant  que  aucuns  diceulx  feussent  ou 
allassent  demeurer  hors  de  ladite  Ville  de  Paris  ;  Lesditz  Maistres  demouraus  et 
regens  ladicte  confrarie  seront  tenuz  a  le  faire  assavoir  ausditz  absens.  Et  sera  tenu 
ung  chacun  qui  prent  ledR  baston  de  paier  ledict  jour  que  il  prent,  pain,  vin  et 
poires  apres  vespres  :  et  le  lendemain,  jour  des  comptes,  doit  paier  la  pitance  :  Cest 
assavoir,  buef,  mouton,  oe  (oie)  sallee  et  les  pastes,  et  ce  cest  a  jour  de  poisson,  il  doit 
paier  ledit  poisson  :  Et  lannee  ensuivant  il  doit  paier  et  faire  faire  le  luminaire,  lequel 
doit  estre  de  trente  deux  livres  de  cire,  cest  assavoir  quatre  cierges,  chacun  de  quatre 
livres,  et  deux  torches,  chacune  de  viij  livres  :  mais  on  luy  doit  bailler  le  vieulx 
luminaire  :  Et  avecques  ce  doit  paier  les  chappeaux  (de  fleurs  pour  les  Saints),  herbe 
verd,  et  le  may,  et  mesmement  apres  vespres  ladite  vigille  il  doit  paier,  pain,  vin 

et  poires.  Et  quant  est  de  donner  a  leuvre,  au  cure,  et  a  ladite  Confrarie,  on  sen 
rapporte  a  la  bonne  discrétion  dudit  bastonnier,  et  ne  paiera  la  Confrarie  que  le 
pain  et  le  vin  (a.  18). 

XXXVII 

Item,  derechef  ordonnèrent  lesdilz  Maistres,  pour  les  difficultez  qui  sont  survenues 
touchant  larticle  faisant  mention  du  voyaige  de  Liizarches,  que  ung  chacun  maistre 
qui  sera  defaillant  daller  audit  voyaige  de  Luzarches,  il  paiera  pour  le  deffault  la 
somme  de  douze  solz  parisis.  Faict  lan  mil  quatre  cem  soixante  et  iinze,  —  nonobstant 
que  la  femme  dudict  Maistre  defaillant  y  voise,  elle  paiera  autant  comme  ung  des 
Maistres,  et  ne  sera  ledict  Maistre  son  mary  deffaillant  en  quelque  maniéré  excuse  quil 
ne  paye  ladite  somme  de  douze  solz  parisis.  Et  se  aucun  desditz  Maistres  mayne  sa 
femme  seulement  avec  luy,  ledict  maistre  et  sa  femme  ne  paieront  que  pour  une 
teste.  Faict  lan  dessusdit  par  les  Maistres  qui  sont  de  présent,  cest  assavoir,  Denis 
OuDAULT,  Pierre  de  Voutenay,  Régnault  Piquot,  Jehan  Blondeau,  Jaques 
Palluau,  Jehan  Peuple,  Jehan  Malesie  et  Robert  Morillon,  lè  jour  du  retour  de 
Luzarches,  apres  les  comptes  fais^et  paraphes  (a.  19). 

Et  au  bas  est  escript  en  latin  : 

Nos  hieronimus  Delanoue  et  Ludovigus  Hubert  D.  et  M.  in  chirurgia  :  Regiae 
facultalis  D.  chirurgorum  Rectores  :  Ac  praepositura  parisiensis  Regia  nostri  Hen- 
rici  quarti  christianissimi  in  Castelleto  stabillitae  substituti  et  jurati  :  praeterea 
dict.  Hubert  confraternitatis  B.  Martirum  Cosmae  et  Damiani  Collegii,  facultatisque 
Regiae  D.  et  M.  chirurgorum  juratorum  nunc  praepositi  :  üdem  facimus,  assevera- 
musque  haec  superiora,  gallico  sermone  37  articulis  notata  et  descripta  antiqua  et 
authentica  esse  statuta  dicti  ordinis  seu  Collegii  M.  et  D.  chirurg.  Paris,  eaque  ut 
et  recentiora  a  nobis  et  consocijs  nostris  recepta,  et  ut  authentica  observata  :  Ideo 
ut  certa  fides  ad  praedicta  statuta  authentica  habeatur  chirographia  nostra  sub- 
scripsimus,  comprobavimusque  :  Anno  salutis  nostrae  millesirno  sexcentesimo  tertio, 
pridie  Calend.  octob. 

Signe  Dalanoue  et  Hubert. 


Coulommiers.  —  lmp.  Paul  BRODA  RD. 

